AutoCad je eden najbolj razširjenih programskih paketov za računalniško podprto programiranje CAD (Computer Aided Design) . To v prevodu pomeni " načrtovanje s pomočjo računalnika".Njegova uporabnost in primerna cena sta vzrok, da ga danes uspešno uporabljajo tako strojniki kot gradbeniki, arhitekti, geodeti, elektroinženirji, aranžerji in drugi, skupaj več kot 1 000 000 registriranih uporabnikov. Risbe so lahko preprosti 2D načrti , sheme napeljav, zemljevidi, organigrami ali pa 3D modeli končnih izdelkov, strojnih delov, gradbenih konstrukcij…

AutoCad je preprost in ne zahteva predhodnega znanja računalništva ali programiranja.

Osnovni elementi s katerimi rišemo so točke, daljice, loki, krogi, črtovja, polinomski zlepki, prostorski elementi ali pa že narejene risbe. Risbe opremimo z napisi poljubne oblike in smeri. Rišemo v različnih barvah, z različnimi tipi črt, ploskve pa osenčimo z različnimi šrafurami.

Pri risanju si pomagamo tako, da že obstoječe elemente premikamo, kopiramo,

ponavljamo, zrcalimo, raztegujemo, vrtimo ali brišemo. Posamezne dele risbe lahko razmnožimo v poljubni smeri ali krogu. Ostre robove lahko zaokrožimo ali odrežemo s prečnimi daljicami z enim ukazom. Kotiranje je avtomatsko. Tudi če risbo spremenimo, se koti avtomatsko popravijo na nove dimenzije.

Risbo lahko gledamo iz poljubne točke v prostoru in s poljubno natančnostjo. Zaslon lahko razdelimo tudi na več poljubnih oken, tako, da isto risbo gledamo ali izrišemo na več načinov hkrati (npr. tloris,detajl in še prostorski pogled).

Risbe rišemo na različne risalne ravnine, ki jih po potrebi uglašamo ali zamrzujemo.

Tako v risbi narišemo vse: stene na ravnino "stena" , vodovod na ravnino "voda",

gretje na ravnino "centralna" …Zaradi boljše preglednosti pa izrišemo le stene in ogrevanje.

Program porablja objektivno tehnologijo, ki je omogočila uvedbo novih geometrijskih elementov, ter odpira nove možnosti za razvoj dodatnih uporabniških programov.

Sam AUTOCAD je z uvedbo aplikacij za posamezna področja, ki tečejo znotraj AutoCADa, kot so npr. GENIUS za strojništvo, ACAD-BAU za arhitekturo in CADELEC za elektrotehniko, postal še uporabnejši.